Seker Nuus | DIE BLOEMFONTEINSE SKRYWERSVERENIGING Seker - Nuus
Die Bloemfonteinse Skrywersvereniging (BSV) se jaarlikse nasionale skryfwedstryd is vir die tiende agtereenvolgende jaar met R18 000 geborg deur die hoofborg, die Fakulteit Geesteswetenskappe van die Universiteit van die Vrystaat, vanjaar ook met ‘n bydrae deur die Departement Afrikaans en Nederlands, Duits en Frans van die UV. Die BSV en NALN is al vir dekades vennote en die BSV-skryfwedstryd word jaarliks gedeeltelik geadministreer deur die Nasionale Afrikaanse Letterkundige Museum en Navorsingsentrum (NALN), wat die pos ontvang – vanjaar weer ‘n goeie oes van kort onder 1000 inskrywings! Dis die grootste skryfwedstryd van sy soort sedert sy ontstaan in 1979 met inskrywing uit alle provinsies van Suid-Afrika, lande in Afrika en oorsee! Volgens Corlietha Swart, voorsitter van die BSV, getuig die uitslae vanjaar van ’n stryd van gedugte oud-wenners, met ’n paar splinternuwe “buiteperde” tussenin. Dit is vanjaar ook opvallend dat veral die Junior- en Senior skole-afdeling in Prosa, asook die Skole-Poësie getalsgewys ? sterk groeikurwe op die grafiek vertoon – ? bewys dat jongmense graag kreatief skryf in Afrikaans! Die BSV kan met trots terugkyk na ’n hele lys gerekende en bekroonde skrywers, wie se sluimerende skryftalent aanvanklik deur die BSV-skryfwedstryd uitgewys en in baie gevalle daarna met ’n slypskool ontwikkel is – Fanie Viljoen, Jaco Jacobs, Cariena Diedericks, Piet Steyn, Japie Bogaards, Sonja Loots, Ruan Fourie en die gereelde BSV-wenner, Hilda Smits (van Nashville, VSA), wat in 2016 as digter by Protea Boekhuis gedebuteer en haar bundel by die BSV in NALN kom bekendstel het en in 2017 daarvoor vereer is met die Ingrid Jonkerprys! Ons weet ook van een van ons gereelde wenners wat binnekort debuteer! Alle eer aan die vier onafhanklike en kundige beoordelaars wat jaarliks met anonieme beoordeling een na die ander skrywer met potensiaal om te debuteer, trefseker uit honderde BSV-inskrywings identifiseer.
Altesaam R18 000 se pryse is vanjaar uitgeloof en vyf BSV-wisseltrofeë vir skole (en drie ope-trofeë) was op die spel. Hoërskool D.F. Malan het vanjaar twee kategoriewisseltrofeë, die Gerhard Beukes-wisseltrofee vir die skool van die algehele skolewenner, asook die prys vir die skool met die meeste inskrywings, ingepalm. Die Skole: Poësie-wisseltrofee is verower deur ’n leerder van Hoërskool Menlopark.
Al die bekroonde inskrywings en ook die beoordelaarsverslae sal in Inkvars 2018 gebundel word en op 25 Augustus 2018 uitgereik word wanneer die pryse op die BSV se jaarlikse Slypskool vir Ontluikende Skrywers, vanjaar met die nimlike Dana Snyman, by die Noorderbloemsaal in Bloemfontein oorhandig word. Benewens die prysgeld, sertifikaste, publikasies en trofeë, kan die skryfwedstrydwenners die daglange Dana Snyman-slypskool as deel van hul prys gratis bywoon. Beskikbare plekke vir die publiek is alreeds besig om vinnig minder te word. Belangstellendes wat die daglange slypskool teen R420 wil bywoon (BSV-lede betaal R270), of Inkvars 2018 teen R100 per eksemplaar wil bestel, kan die BSV by bloemsv@gmail.com kontak, of ‘n privaatboodskap op die BSV se Facebookblad laat.
Wenners van die BSV se “Skrywers 2018” is:
1ste (R1500) en trofee: Ninah Müller, gr.8 Hoërskool D.F. Malan, Bellville.
2de (R800): Suné van der Walt gr. 8, Hoërskool D.F. Malan, Bellville.
3de (R500): Solomon van der Westhuizen, gr. 8, Hoërskool D.F. Malan, Bellville.
Eervol vermeld: Alexander Smith, gr. 8, Hoërskool D.F. Malan, Bellville.
1ste (R1 500) en trofee: Luceel Beukes, gr. 12, Hoërskool D.F. Malan, Bellville.
2de (R800): Le Roux van der Merwe, gr. 12, Hoërskool D.F. Malan, Bellville.
3de (R500): Marli Rautenbach, gr. 12, Oranje Meisieskool, Bloemfontein
Eervol vermeld: Anja van Heerden, gr. 12, Hoërskool D.F. Malan, Bellville.
Luceel Beukes, gr. 12, Hoërskool D.F. Malan, Bellville.
1ste (R1 500) en trofee: Karmen Wiid, gr. 11, Hoërskool Menlopark, Menlopark.
2de (R800): Dyllan Niehaus, gr. 11, Hoërskool Menlopark, Menlopark.
3de (R500): Carla van Wyk, gr. 12, La Rochelle Hoër Meisieskool, Paarl.
Eervol vermeld: Zané Steyn, gr. 11, Hoërskool Menlopark, Menlopark
1ste (R1500) en trofee: Rina Bester, Rustenburg
2 de (R900): Estelle Nagel, Brackenfell
3 de (R500): Ben le Roux, Despatch.
Eervol vermeld: Vickey de Jager. Ohrigstad.
1ste (R1 500) en trofee: Evert Louw, Oatlands.
1ste (R1 500) en trofee: Hannes Visser, Oudtshoorn.
2de (R800): Eleanor Bernard, Bethlehem.
3de (R500): Carma Shaw, Brackenfell.
Eervol vermeld: Simóne Vorster, Langenhovenpark, Bloemfontein.
NIE-MOEDERTAALPRYS - Xhosasprekend: Thandolwethu Gulwa, Grahamstad
Poësie Skoletrofee vir skool van wenner in poësie: Hoërskool Menlopark, Menlopark.
Wisseltrofeë vir die drie Ope-afdelings word ook aan individuele eerstepryswenners van Rustenburg, Oatlands en Oudtshoorn toegeken.